cyanic-selkie/wikianc huggingface dataset:
Δήμος Θερίσου
Ο Δήμος Θερίσου ήταν δήμος του νομού Χανίων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Χανίων. Βρισκόταν στα βόρεια του νομού Χανίων και είχε σαν έδρα το Βαμβακόπουλο. Σύμφωνα με την απογραφή του 2001 ο δήμος είχε συνολικά 6.313 κατοίκους και έκταση 74.106 στρέμματα.
Ο δήμος περιλάμβανε 5 δημοτικά διαμερίσματα:
Το Μυστικό Βασίλειο του Δάσους
Το Μυστικό Βασίλειο του Δάσους (αγγλικά: Epic) είναι τρισδιάστατη αμερικανική ταινία περιπέτειας και κωμωδίας που παράγεται από τα Blue Sky Studios και διανέμεται από το 20th Century Fox.
Πλοκή
Η ταινία αφηγείται τη μάχη μεταξύ των δυνάμεων του καλού, που προστατεύουν τη φύση, και του κακού, που θέλουν να την καταστρέψουν. Όταν μια έφηβη κοπέλα βρεθεί κατά μαγικό τρόπο σ’ αυτό το μυστικό σύμπαν, θα συμμαχήσει με ένα μπουλούκι μοναδικών και αστείων χαρακτήρων για να σώσει τον κόσμο τους ...αλλά και τον δικό μας.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2013 Κατηγορία:Ταινίες παραγωγής Blue Sky Studios Κατηγορία:Ταινίες κινουμένων σχεδίων της 20th Century Fox Κατηγορία:Ταινίες παραγωγής 20th Century Fox Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Ταινίες κινουμένων σχεδίων Κατηγορία:Αμερικανικές ταινίες κινουμένων σχεδίων Κατηγορία:3D ταινίες κινουμένων σχεδίων Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2013
Κάρσον Σίτι
Το Κάρσον Σίτι (αγγλικά: Carson City, Nevada), είναι πόλη και πρωτεύουσα της αμερικανικής πολιτείας Νεβάδα. Η πόλη σύμφωνα με την απογραφή του 2020 έχει 58.639 κατοίκους. Η μητροπολιτική περιοχή της Κάρσον είναι η μικρότερη πληθυσμιακά των ΗΠΑ. Στην πόλη ζει η πλειονότητα των κατοίκων της Ιγκλ Βάλεϊ, στο ανατολικό άκρο της οροσειράς Κάρσον, ενός παρακλαδιού της Σιέρρα Νεβάδα.
Η κοιλάδα διαρρέεται από τον ποταμό Κάρσον. Βρίσκεται 50 χιλιόμετρα νότια του Ρίνο. Η ονομασία της οφείλεται στον εξερευνητή Κιτ Κάρσον.
Ιστορία
Οι πρώτοι οικισμοί στην περιοχή ιδρύθηκαν κατά τη διάρκεια του πυρετού του χρυσού της Καλιφόρνια. Αυτό που έδωσε σημαντική ώθηση στην ανάπτυξη της πόλης ήταν η ανακάλυψη σημαντικών αποθεμάτων αργύρου στο Κόμστοκ Λοντ, κοντά στην Κάρσον Σίτι, αυξάνοντας την οικονομική σημασία της περιοχής. Η Κάρσον Σίτι είναι πρωτεύουσα της Νεβάδα από τότε που έλαβε το καθεστώς πόλης το 1864. Η πόλη ήταν σημαντικός σταθμός στη σιδηροδρομική διαδρομή Βιρτζίνια και Τρανκί. Οι ράγες αφαιρέθηκαν τη δεκαετία του 1950. Πριν το 1969, η πόλη ήταν έδρα της κομητείας Όρμσμπαϊ. Το 1969 η κομητεία καταργήθηκε και έτσι η Κάρσον Σίτι σχημάτισε με τους τριγύρω οικισμούς μια ανεξάρτητη πόλη, με την ονομασία Ενοποιημένος Δήμος Κάρσον Σίτι.
Εξωτερικοί σύνδεσμοι
Κατηγορία:Πόλεις της Νεβάδα __ΕΥΡΕΤΗΡΙΟ__
Αμινάτα
Η Αμινάτα Σαβαντόγκο (λετονικά: Aminata Savadogo, 9 Ιανουαρίου 1993) είναι Λετονή τραγουδίστρια, τραγουδοποιός, παραγωγός δίσκων και μοντέλο.
Εκπροσώπησε τη Λετονία στον Διαγωνισμό Τραγουδιού Eurovision του 2015 στη Βιέννη, με το τραγούδι "Love Injected", τερματίζοντας στην 6η θέση στον τελικό.
Αποστολή Προσωρινής Διοίκησης των Ηνωμένων Εθνών στο Κοσσυφοπέδιο
Η Αποστολή Προσωρινής Διοίκησης των Ηνωμένων Εθνών στο Κόσοβο (UNMIK) είναι η επίσημη εντολή της αποστολής των Ηνωμένων Εθνών στο Κόσοβο. Επί του παρόντος, η UNMIK αναφέρει ότι σκοπός της είναι να «βοηθήσει το Συμβούλιο Ασφαλείας προς την επίτευξη ενός γενικού στόχου, δηλαδή, να εξασφαλίσει τις συνθήκες για μια ειρηνική και φυσιολογική ζωή για όλους τους κατοίκους του Κοσόβου και να προωθήσει την περιφερειακή σταθερότητα στα Δυτικά Βαλκάνια».
Εξωτερικοί σύνδεσμοι
Κατηγορία:Κοσσυφοπέδιο Κατηγορία:Ειρηνευτική Δύναμη του ΟΗΕ
Ακεσαμενός
Στην ελληνική μυθολογία με το όνομα Ακεσαμενός (απαντώμενο και με τη γραφή Ακεσσαμενός) είναι γνωστός ο «επώνυμος ήρωας» της πόλεως Ακεσαμενές, δηλαδή το πρόσωπο εκείνο που έδωσε το όνομά του στην πόλη αυτή, της οποίας ήταν και ο ιδρυτής. Ο Ακεσαμενός ήταν μυθικός βασιλιάς της Πιερίας στη Μακεδονία. Ο Όμηρος τον αναφέρει ως πατέρα της Περιβοίας, της μητέρας του Πηλεγόνα.
Πηγές
Ακεσαμενος Ακεσαμενος
Χαρταετός κουτί
thumb|Διάγραμμα χαρταετού κουτιού. thumb|300px|Οι Χάργκρεϊβ (αριστερά) και Σουέιν παρουσιάζουν τον χαρταετό κουτί του Χάργκρεϊβ τον Νοέμβριο του 1894. Ο χαρταετός κουτί είναι χαρταετός υψηλών επιδόσεων, γνωστός για την επίτευξη σχετικά υψηλής άντωσης. Αποτελεί τύπο της οικογενείας των πορωδών χαρταετών. Ένα συνηθισμένο σχέδιο διαθέτει τέσσερις παράλληλες αντηρίδες. Το κουτί γίνεται άκαμπτο με την προσθήκη διαγωνίων διασταυρούμενων αντηρίδων. Υπάρχουν δύο πανιά, ή κορδέλες, των οποίων το πλάτος είναι περίπου το ένα τέταρτο του μήκους του κουτιού. Οι κορδέλες τυλίγονται γύρω από άκρες του κουτιού, αφήνοντας τις άκρες και τη μέση του χαρταετού ανοιχτές. Εν πτήσει, η μία αντηρίδα είναι στο κάτω μέρος, και το σχοινί δένεται γύρω από την κορυφή και το κάτω μέρος αυτής της αντηρίδας. Τα διεδρικά των πανιών βοηθούν στην επίτευξη σταθερότητας.
Ο χαρταετός κουτί εφευρέθηκε το 1893 από τον Λόρενς Χάργκρεϊβ, έναν Άγγλο ο οποίος μετανάστευσε στην Αυστραλία, στην προσπάθειά του να κατασκευάσει μία επανδρωμένη ιπτάμενη μηχανή. Ο Χάργκρεϊβ συνένωσε πολλούς από τους χαρταετούς κουτιά του (κελιά Χάργκρεϊβ), καταφέρνοντας να πετάξει σε ύψος περίπου 4,9 μέτρων από το έδαφος. Βελτίωση του μοντέλου αυτού με ενσωματωμένες πτέρυγες έγινε γνωστή ως χαρταετός Κόντι, μετά τις βελτιώσεις που πραγματοποίησε ο Σάμιουελ Φράνκλιν Κόντι. Σε στρατιωτικές χρήσεις περιλαμβανόταν επίσης συνδυασμοί ραδιοπομπών/χαρταετών για χρήση σε καταστάσεις εκτάκτου ανάγκης από πιλότους κατά τη διάρκεια του Β΄ Παγκοσμίου Πολέμου.
Μεγάλοι χαρταετοί κουτιά κατασκευάζονται ως πορώδεις χαρταετοί. Αντί για ένα κουτί, υπάρχουν πολλά με τα δικά τους πανιά.
Τα περισσότερα ρεκόρ υψομέτρου των χαρταετών πραγματοποιούνται με μεγάλους χαρταετούς κουτιά, με πανιά από τερεφθαλικό πολυαιθυλένιο (dacron) και σύρματα πολυαιθυλενίου εξαιρετικά υψηλού μοριακού βάρους (spectra). Προτού υλικά όπως τα τερεφθαλικό πολυαιθυλένιο, spectra και kevlar αρχίσουν να χρησιμοποιούνται, οι χαρταετοί κουτιά υψηλών επιδόσεων χρησιμοποιούσαν πανιά από μετάξι, λινό ή κάνναβη, με τη χρήση συρμάτων από χάλυβα. Το μετάξι, το λινό και η κάνναβη χρησιμοποιούνταν μιας και μπορούσαν να περιστραφούν καλύτερα από το βαμβάκι και απλωνόταν σχετικά λιγότερο όταν βρεχόταν. Ο χάλυβας είχε τη μεγαλύτερη δυνατή αντοχή για το βάρος του.
Εξωτερικοί σύνδεσμοι
Κατηγορία:Τύποι αεροσκαφών
Lacuna Coil
Οι Lacuna Coil είναι ιταλικό μουσικό συγκρότημα με καταγωγή από το Μιλάνο. Δημιουργήθηκαν το 1994 ως gothic metal μπάντα, αλλά στην πορεία η μουσική τους καθιερώθηκε σαν εναλλακτική ροκ/μέταλ. Έχουν κυκλοφορήσει 5 δίσκους και ένα μια ζωντανή ηχογράφηση. Το συγκρότημα αποτελείται από τους Κριστίνα Σκάμπια (φωνητικά), Αντρέα Φέρρο (φωνητικά), Ντιέγκο Καβαλότι (κιθάρα), Μάρκο Κότι Τζελάτι (μπάσο) και Ράιαν Μπλέικ Φόλντεν (ντραμς). Σχεδόν όλοι οι στίχοι τους είναι γραμμένοι στα αγγλικά (εκτός 2-3 κομματιών που είναι γραμμένοι στην μητρική τους γλώσσα, τα ιταλικά) και αναφέρονται κυρίως στην αγάπη και την απόγνωση.
Δισκογραφία
Studio albums
EP
Εξωτερικοί σύνδεσμοι
Κατηγορία:Gothic metal συγκροτήματα Κατηγορία:Ιταλικά heavy metal συγκροτήματα Κατηγορία:Alternative metal συγκροτήματα
Ζάουμε Μπαρτουμέου
Ο Ζάουμε Μπαρτουμέου Κασάν (Jaume Bartumeu Cassany) είναι δικηγόρος και πολιτικός από την Ανδόρρα, πρωθυπουργός από το 2009 έως το 2011. Τον Ιούνιο του 2000 αποτέλεσε ιδρυτικό μέλος του Σοσιαλδημοκρατικού Κόμματος της Ανδόρρας (PSD), το οποίο αναδείχθηκε νικητής στις βουλευτικές εκλογές του 2009. Το κόμμα του ηττήθηκε στις εκλογές του 2011. Είναι παντρεμένος με δύο παιδιά.
Πολιτική καριέρα
Γεννήθηκε στις 10 Νοεμβρίου του 1954. Από το 1990 έως το 1992 υπηρέτησε ως υπουργός Οικονομικών. Τα επόμενα χρόνια εκλεγόταν συνεχώς μέλος του Γενικού Συμβουλίου, τις περιόδους 1992-93, 1993-2001 και 2001-2009. Πριν τις εκλογές του 2005, κατά τις οποίες ήταν αρχηγός της Αντιπολίτευσης, διαφαινόταν ως μελλοντικός αρχηγός της κυβέρνησης του Μαρκ Φορνέ Μολνέ, εάν το PSD κέρδιζε τις εκλογές. Τελικά, οι εκλογές είχαν αποτέλεσμα να κερδίσει ο Αλμπέρτ Πιντάτ. Λίγα χρόνια αργότερα, στις 26 Απριλίου του 2009 το κόμμα του Μπαρτουμέου κατήγαγε εκλογική νίκη με 45%, αποτυγχάνοντας όμως για μία έδρα να καταλάβει την απόλυτη πλειοψηφία. Ο Μπαρτουμέου δήλωσε στις 27 Απριλίου ότι θα επιδιώξει να σχηματίσει κυβέρνηση συνασπισμού από κοινού με το Ανδορρανό Κόμμα για την Αλλαγή (ApC), το οποίο κατέλαβε 3 έδρες. Ήταν ο μοναδικός υποψήφιος για να πετύχει κοινοβουλευτική πλειοψηφία που απαιτείται για να γίνει αρχηγός κυβέρνησης. .Έπειτα από την απόφαση του ApC να μη συμμετέχει στην ψηφοφορία, ο Μπαρτουμέου απέτυχε να εκλεγεί στην πρώτη ψηφοφορία, που διεξήχθη στο κοινοβούλιο στις 29 Μαΐου (έλαβε 14 ψήφους έναντι 11 για τον Ζοάν Γκαμπριέλ από τον Συνασπισμό των Μεταρρυθμιστών - απαιτούνταν 15 ψήφοι). Ως αποτέλεσμα, χρειάστηκε και δεύτερη ψηφοφορία, η οποία έγινε στις 3 Ιουνίου του 2009. Την ημέρα εκείνη ο Μπαρτουμέου επιβεβαιώθηκε στην πρωθυπουργία με απλή πλειοψηφία 14 εδρών. Ανέλαβε καθήκοντα στις 5 Ιουνίου του 2009.
Εξωτερικοί σύνδεσμοι
Κατηγορία:Αρχηγοί κυβερνήσεως της Ανδόρρας
Ωρίων ο Θηβαίος
Ο Ωρίων από την Αίγυπτο, ήταν γραμματικός του 2ου αιώνα ο οποίος συνέθεσε ανθολόγιο κειμένων αρχαίων συγγραφέων, θραύσματα του οποίου διασώθηκαν σε χειρόγραφο του 12ου ή της αρχής του 13ου αιώνα το οποίο βρίσκεται στην Αυστριακή Εθνική Βιβλιοθήκη το οποίο αποδίδεται στον Ωρίωνα, γραμματικό Καισαρείας. Πληροφορίες για τον Ωρίωνα προέρχονται από το λεξικό του Σουίδα του 11ου αιώνα όπου αναφέρονται δυο πρόσωπα, ο Ωρίων ο Αλεξανδρεύς (δείχνοντας ότι έδρασε τον 2ο αιώνα) και ο Ωρίων ο Θηβαίος (δείχνοντας ότι συνέγραψε τον 5ο αιώνα). Αναφέρεται ότι μετά τη δημοσίευση του Wendel του 1942 (RE XVIII, 1), έγινε αποδεκτό ότι πρόκειται για το ίδιο πρόσωπο, όπου γίνεται σύγχυση με γραμματικό του 5ου αιώνα οικογένειας ιερέων από τις Θήβες της Αιγύπτου ο οποίος αναφέρεται αλλού ανάμεσα στους δασκάλους του Πρόκλου.
Οι αναφορές στον Σουίδα
Στο λεξικό του Σουίδα αναφέρεται ο Ωρίων ο Αλεξανδρεύς, ως γραμματικός που συνέθεσε ανθολόγιο, την «Αττικών λέξεων συναγωγή», σχετικό με ετυμολογία, με εγκώμιο στον Καίσαρα Αδριανό (76-138), δείχνοντας ως περίοδο δράσης του Ωρίωνα τον 2ο αιώνα.
Εκεί αναφέρεται και ο Ωρίων ο Θηβαίος από την Αίγυπτο, ο συγγραφέας του έργου «Συναγωγή γνωμών» (σε τρία βιβλία), το οποίο ήταν ένα ανθολόγιο, γραμμένο προς την Αιλία Ευδοκία (401 - 460), σύζυγο του αυτοκράτορα Θεοδοσίου Β´ του Μικρού η οποία προώθησε πολύ την παιδεία. Από την αναφορά στην Αιλία Ευδοκία, συνάγεται περίοδος δράσης του ο 5ος αιώνας,
Όπως ήδη αναφέρθηκε, σήμερα θεωρείται ότι τα δυο λήμματα του λεξικού του Σουίδα αφορούν το ίδιο πρόσωπο.
Το ανθολόγιο του Ωρίωνα
Από το έργο του Ωρίωνα, σώζονται 122 θραύσματα σε 8 κεφάλαια καθώς επίσης και 25 θραύσματα από τον Ευριπίδη (supplementum Euripideum). Πηγή τους είναι το χειρόγραφο Vindobonensis phil. gr. 321 το οποίο επιγράφεται «Εκ του Ανθολογίου Γνωμικού Ωρίωνος Γραμματικού Καισαρείας». Απόγραφο του χειρογράφου αυτού από τον H. Chr. Schubart - με προβλήματα / ελλείψεις - χρησιμοποιήθηκε για την πρώτη έκδοσή του, από τον Schneidewin το 1839. Η πληρέστερη μέχρι σήμερα έκδοση είναι το έργο του Medard Haffner, Das Florilegium des Orion το οποίο είχε υποβληθεί ως διδακτορική διατριβή στο Universität des Saarlandes το 1997.
Γλώσσα προγραμματισμού σεναρίων
Μια γλώσσα σεναρίων (scripting language, script language) ή γλώσσα επέκτασης (extension language) είναι μια γλώσσα προγραμματισμού που επιτρέπει τον έλεγχο μιας ή περισσότερων εφαρμογών. Τα "σενάρια" ("scripts") είναι διακριτά από τον βασικό κώδικα της εφαρμογής, καθώς γράφονται συνήθως σε διαφορετική γλώσσα και συχνά δημιουργούνται ή τροποποιούνται από τον τελικό χρήστη. Τα σενάρια συνήθως διερμηνεύονται από τον πηγαίο κώδικα ή τον κώδικα byte (bytecode), ενώ η εφαρμογή συνήθως έχει ήδη πρώτα μεταγλωττιστεί σε κώδικα μηχανής.
Ωρίων ο Θηβαίος
Το ανθολόγιο του Ωρίωνα
Ενδεικτικά, το ανθολόγιο του Ωρίωνα περιέχει ρήσεις από τον Ησίοδο, του Ισοκράτη, του Δημοσθένη, από την απολογία και άλλα κείμενα του Πλάτωνα, από το Θουκυδίδη, από τον Ευριπίδη, από την Ιλιάδα, την Οδύσσεια, από τον Φωκυλίδη, από τον Θέογνι, από τον Αριστοφάνη, τον Μένανδρο, τον Σοφοκλή και άλλους.
Γλώσσα προγραμματισμού σεναρίων
Οι πρώτες γλώσσες σεναρίων συχνά αποκαλούνταν γλώσσες δέσμης (batch languages) ή γλώσσες ελέγχου εργασιών (job control languages). Αυτές οι πρώτες γλώσσες σεναρίων δημιουργήθηκαν για να συντομεύσουν την παραδοσιακή διαδικασία διόρθωση-μεταγλώττιση-σύνδεση-εκτέλεση.
Ωρίων ο Θηβαίος
Το ανθολόγιο του Ωρίωνα
Τα κεφάλαια του έργου είναι:
Γλώσσα προγραμματισμού σεναρίων
Ιστορία
Οι πρώτοι κεντρικοί υπολογιστές (τη δεκαετία του 1950) δεν είχαν δυνατότητες αλληλεπίδρασης αλλά λειτουργούσαν με επεξεργασία δεσμών. Η Job Control Language (JCL) της IBM είναι κλασική γλώσσα που χρησιμοποιήθηκε για τον έλεγχο της επεξεργασίας δεσμών.
Ωρίων ο Θηβαίος
Επιπλέον βιβλιογραφία
(το βιβλίο στα google books, εν μέρει ελεύθερο σε πρόσβαση: εδώ)
Μορφοκλασματική διάσταση
Στην γεωμετρία φράκταλ, η μορφοκλασματική διάσταση D είναι μια στατιστική ποσότητα που δείχνει μια ένδειξη του πόσο ένα φράκταλ φαίνεται να γεμίζει τον χώρο, καθώς μεγενθύνουμε όλο και σε πιο λεπτομερείς κλίμακες. Υπάρχουν πολλοί ειδικοί ορισμοί της μορφοκλασματικής διάστασης. Οι πιο σημαντικές θεωρητικές μορφοκλασματικές διαστάσεις είναι η διάσταση Ρενουί (Rényi dimension), η διάσταση Χάουσντορφ (Hausdorff dimension) και η διάσταση συσκευασίας (packing dimension). Συγκεκριμένα, η διάσταση πλαίσιο-καταμέτρησης διάστασης (box-counting dimension) και η διάσταση συσχέτισης χρησιμοποιούνται ευρέως, εν μέρει εξαιτίας της εύκολης εφαρμογής τους. Στον box-counting αλγόριθμο ο αριθμός των πλαισίων που καλύπτουν ένα σύνολο σημείων, είναι η εκθετική συνάρτηση (power law ή κατανομή νόμου δύναμης) του μεγέθους του πλαισίου. Η μορφοκλασματική διάσταση εκτιμήθηκε ως ο εκθέτης αυτής της εκθετικής συνάρτησης. Αν και για κάποια κλασικά φράκταλς όλες αυτές οι διαστάσεις συμπίπτουν, γενικά δεν είναι  ισοδύναμες.
Ωρίων ο Θηβαίος
Αναφορές
Κατηγορία:Βυζαντινοί συγγραφείς
Γλώσσα προγραμματισμού σεναρίων
Ιστορία
Τα πρώτα αλληλεπιδραστικά κελύφη αναπτύχθηκαν κατά τη δεκαετία του 1960 για να γίνει δυνατός ο απομακρυσμένος χειρισμός των πρώτων συστημάτων χρονικού διαμερισμού (time-sharing), τα οποία χρησιμοποιούσαν σενάρια κελύφους για τον έλεγχο της εκτέλεσης των προγραμμάτων, σε ένα πρόγραμμα, το κέλυφος.
Μορφοκλασματική διάσταση
Ένα μη ασήμαντο παράδειγμα είναι η μορφοκλασματική διάσταση της νιφάδας του Κοχ (Koch snowflake). Έχει μία τοπολογική διάσταση(topological dimension), άλλα δεν είναι με κανένα τρόπο διορθωτή καμπύλη (rectifiable curve) : το μήκος καμπύλης (length of the curve) μεταξύ κάθε δύο σημείων στην χιονονιφάδα του Κοχ είναι άπειρο. Κανένα μικρό κομμάτι του δεν μοιάζει με γραμμή, αλλά αποτελείται από ένα άπειρο αριθμό τμημάτων συνδεμένα σε διαφορετικές γωνίες. Η μορφοκλασματική διάσταση της καμπύλης μπορεί να εξηγηθεί διαισθητικά αν σκεφτούμε μια γραμμή φράκταλ σαν ένα αντικείμενο τόσο μεγάλο ώστε  να είναι μίας διάστασης αντικείμενο, αλλά και τόσο λεπτό ώστε να είναι αντικείμενο δύο διαστάσεων. Ως εκ τούτο η διάσταση του μπορεί να περιγραφεί καλύτερα κατά μία έννοια από την μορφοκλασματική διάσταση, η οποία σε αυτή την περίπτωση είναι ένα αριθμός μεταξύ του ένα και του δύο.
Γλώσσα προγραμματισμού σεναρίων
Ιστορία
Γλώσσες όπως η Tcl και η Lua σχεδιάστηκαν ειδικά σαν γλώσσες σεναρίων γενικού σκοπού, οι οποίες να μπορούν να ενσωματωθούν σε οποιαδήποτε εφαρμογή. Άλλες γλώσσες όπως η Visual Basic for Applications (VBA) παρείχαν σημαντική ολοκλήρωση με τις δυνατότητες αυτοματοποίησης του συστήματος στο οποίο εκτελούνταν. Η ενσωμάτωση αυτών των γλωσσών σεναρίων γενικού σκοπού αντί της ανάπτυξης μιας νέας γλώσσας ανά εφαρμογή είχε προφανή πλεονεκτήματα, γλιτώνοντας τον προγραμματιστή της εφαρμογής από την ανάγκη να δημιουργεί από το μηδέν έναν νέο μεταφραστή για τη γλώσσα, ενώ ο χρήστης μπορούσε να χρησιμοποιήσει γνώσεις που είχε αποκτήσει σε άλλα περιβάλλοντα.
Μορφοκλασματική διάσταση
Ειδικοί ορισμοί
Υπάρχουν δύο βασικές προσεγγίσεις για να παράγουμε μία δομή φράκταλ. Μία είναι η αυξανόμενη μορφή ενός αντικειμένου μονάδα(εικόνα 1), και η άλλη είναι να κατασκευάσουμε τις επακόλουθες διαιρέσεις μίας αυθεντικής δομής, όπως το τρίγωνο Σιερπίνσκι (εικόνα 2). Σε αυτό το άρθρο ακολουθούμε την δεύτερη προσέγγιση για να ορίσουμε την διάσταση των δομών φράκταλ( δες εικόνα 1). Εάν πάρουμε ένα αντικείμενο με γραμμικό μέγεθος ίσο με ένα που διαμένει στην ευκλείδεια διάσταση D, και μειώσουμε το γραμμικό του μέγεθος κατά ένα συντελεστή 1 / l σε κάθε χωρική διεύθυνση, θα πάρουμε N = lD αριθμό από αυτοόμοια αντικείμενα για να καλύψουν το αυθεντικό αντικείμενο(εικόνα 1). Ωστόσο η διάσταση ορίζεται ως
Γλώσσα προγραμματισμού σεναρίων
Ιστορία
Υπάρχει λογισμικό που ενσωματώνει πολλές διαφορετικές γλώσσες προγραμματισμού. Οι σύγχρονοι περιηγητές Ιστού (web browsers) συνήθως περιλαμβάνουν μια γλώσσα για τη συγγραφή επεκτάσεων του ίδιου του περιηγητή και αρκετές πρότυπες γλώσσες για τον έλεγχό του, όπως η JavaScript (διάλεκτος της ECMAScript) ή η XUL.
Μορφοκλασματική διάσταση
Ειδικοί ορισμοί
(όπου ο λογάριθμος μπορεί να είναι σε οποιαδήποτε βάση) και είναι ίση με την τοπολογική διάσταση ή την ευκλείδεια διάσταση. Εφαρμόζοντας τη παραπάνω εξίσωση στη δομή φράκταλ, μπορούμε να πάρουμε τη διάταση της δομής αυτής(όπου ο Hausdorff απέδειξε ότι είναι πανομοιότυπη στη διάσταση Χάουσντορφ) σαν ένα μη ακέραιο αριθμό όπως θα περιμέναμε.
Γλώσσα προγραμματισμού σεναρίων
Γλώσσες ελέγχου εργασιών και κελύφη
Ο έλεγχος εργασιών (job control) δημιουργησε μια μεγάλη κλάση γλωσσών σεναρίων, για την εκκίνηση και τον έλεγχο της συμπεριφοράς προγραμμάτων του συστήματος. (Σύμφωνα με αυτήν την έννοια, τα κελύφη γραμμής εντολών μπορούν να θεωρηθούν απόγονοι της γλώσσας προγραμματισμού JCL, ή Job Control Language, της IBM, που χρησιμοποιήθηκε ακριβώς για αυτόν τον σκοπό.) Πολλοί από τους διερμηνείς αυτών των γλωσσών παίζουν δεύτερο ρόλο και σαν διερμηνείς γραμμής εντολών όπως το κέλυφος Unix ή το  του MS-DOS. Άλλες, όπως η AppleScript, προσφέρουν σύνταξη και εντολές που να μοιάζουν με Αγγλικά, για την κατασκευή σεναρίων. Σε συνδυασμό με τα πλαίσια του Cocoa του Mac OS X, ο χρήστης μπορεί να φτιάξει ολόκληρες εφαρμογές χρησιμοποιώντας μονο αντικείμενα AppleScript και Cocoa.
Μορφοκλασματική διάσταση
Ειδικοί ορισμοί
Όπου το N(ε) είναι ο αριθμός των αυτοόμοιων δομών του γραμμικού μεγέθους  ε  που χρειάζεται για να καλύψει όλη την δομή. Για παράδειγμα, η μορφοκλασματική διάσταση του Sierpinski triangle της εικόνας 2 δίνεται από,
Γλώσσα προγραμματισμού σεναρίων
Σενάρια GUI
Με την εμφάνιση των γραφικών διασυνδέσεων χρήστη (graphical user interfaces) αναπτύχθηκε ένα εξειδικευμένο είδος γλώσσας σεναρίων για τον έλεγχο του υπολογιστή. Γλώσσες αυτού του είδους αλληλεπιδρούν με τα ίδια γραφικά παράθυρα, μενού, ποντίκια και άλλα γραφικά αντικείμενα και τεχνολογίες που ελέγχει το σύστημα. Αυτό το επιτυγχάνουν προσομοιώνοντας τις ενέργειες ενός ανθρώπου-χρήστη και συνήθως χρησιμοποιούνται για τον αυτοματισμό ενεργειών του χρήστη ή για να ρυθμίσουν μια γνωστή κατάσταση. Όταν ο έλεγχος γίνεται μέσα από προσομοιωμένα πατήματα πλήκτρων ή κλικ του ποντικιού αυτές οι γλώσσες ονομάζονται "μακροεντολές" ("macros").
Μορφοκλασματική διάσταση
Ειδικοί ορισμοί
Άλλες ποσότητες διαστάσεων συμπεριλαμβάνουν την διάσταση πληροφορίας, η οποία θεωρεί πόσο ο μέσος όρος πληροφορίας χρειάζεται να ταυτοποιήσει μία κλίμακα πλαισίου, όσο η κλίμακα του πλαισίου μικραίνει :
Γλώσσα προγραμματισμού σεναρίων
Σενάρια GUI
Αυτές οι γλώσσες θα μπορούσαν θεωρητικά να χρησιμοποιηθούν για να ελέγξουν οποιαδήποτε εφαρμογή τρέχει σε έναν υπολογιστή που βασίζεται σε γραφική διασύνδεση χρήστη, στην πραγματικότητα όμως η υποστήριξη για τέτοιες γλώσσες συνήθως εξαρτάται από την εφαρμογή και το λειτουργικό σύστημα. Υπάρχουν κάποιες εξαιρέσεις σε αυτόν τον περιορισμό. Υπάρχουν γλώσσες αυτού του είδους που βασίζονται στην αναγνώριση γραφικών αντικειμένων από τα πίξελ που φαίνονται στην οθόνη και δεν εξαρτώνται από την υποστήριξη του λειτουργικού συστήματος ή της εφαρμογής.
Εξειδικευμένες γλώσσες εφαρμογών
Πολλές μεγάλες εφαρμογές περιέχουν μια δική τους γλώσσα σεναρίων, προσαρμοσμένη στις ανάγκες του χρήστη. Επίσης, πολλά συστήματα βιντεοπαιχνιδιών χρησιμοποιούν μια ειδική γλώσσα σεναρίων για την περιγραφή των προγραμματισμένων ενεργειών των χαρακτήρων που ελέγχονται από τον υπολογιστή (non-player characters, NPCs) και του περιβάλλοντος του παιχνιδιού. Οι γλώσσες αυτού του τύπου σχεδιάζονται για μια μόνο εφαρμογή και, αν και μπορεί να μοιάζουν με κάποια γλώσσα γενικού σκοπού (όπως η QuakeC του Quake, που σχεδιάστηκε με βάση την C), έχουν ειδικά χαρακτηριστικά που τις ξεχωρίζουν. Η Emacs Lisp, αν και πλήρης διάλεκτος της Lisp, περιέχει κάποια ειδικά χαρακτηριστικά για την επέκταση των λειτουργιών του διορθωτή Emacs. Μια ειδική γλώσσα σεναρίων μιας εφαρμογής μπορεί να θεωρηθεί ότι είναι μια γλώσσα προγραμματισμού ειδικού πεδίου (domain-specific programming language), η οποία εξειδικεύεται σε μια εφαρμογή.
Μορφοκλασματική διάσταση
Ειδικοί ορισμοί
Και η διάσταση συσχέτισης, η οποία είναι πιθανόν να υπολογιστεί ευκολότερα,
Γλώσσα προγραμματισμού σεναρίων
Φυλλομετρητές Ιστού
Οι φυλλομετρητές Ιστού (Web browsers) είναι εφαρμογές που εμφανίζουν ιστοσελίδες και μπορούν να εκτελέσουν σενάρια για να αλλάξουν την εμφάνιση ή την συμπεριφορά των ιστοσελίδων αυτών (για παράδειγμα, να αλλάξουν το περιεχόμενο ανάλογα με τον χρήστη που το βλέπει). Έχουν αναπτυχθεί αρκετές ειδικές γλώσσες ελέγχου φυλλομετρητών, όπως η JavaScript, η VBScript της Microsoft (που λειτουργεί μόνο στον Internet Explorer), η XUL του εγχειρήματος Mozilla (που λειτουργεί μόνο στον Firefox) και η XSLT, μια γλώσσα παρουσίασης που μετατρέπει περιεχόμενο XML σε κάποια νέα μορφή. Όταν χρησιμοποιούνται τεχνικές που συνδυάζουν την XML και τα σενάρια JavaScript για να βελτιωθεί η εμπειρία του χρήστη και η απόκριση μιας ιστοσελίδας, η πρακτική ονομάζεται AJAX. Τα σενάρια στην πλευρά του πελάτη (client-side scripts) στέλνονται από τον διακομιστή στον υπολογιστή του πελάτη. Παράδειγμα σεναρίου στην πλευρά του πελάτη είναι μια ιστοσελίδα που περιέχει ένα κουμπί, το οποίο, όταν πατηθεί από τον χρήστη, εμφανίζει ένα παράθυρο με κάποιο μήνυμα μέσω JavaScript.
Γλώσσες επεξεργασίας κειμένου
Η επεξεργασία εγγραφών κειμένου είναι από τις παλαιότερες χρήσεις των γλωσσών σεναρίων. Τα σενάρια που γράφονται για τα εργαλεία του Unix AWK, sed και grep αυτοματοποιούν εργασίες που έχουν να κάνουν με ρυθμίσεις με μορφή κειμένου και με αρχεία καταγραφών (log files). Σημαντικό ρόλο παίζουν οι κανονικές εκφράσεις, που είναι μια τυπική γλώσσα που περιγράφει τη λεξιλογική δομή του κειμένου, και η οποία χρησιμοποιείται από όλα αυτά τα εργαλεία.
Μορφοκλασματική διάσταση
Διαστάσεις Ρενουί(Rényi )
Η πλαίσιο-καταμέτρηση, πληροφορία και συσχέτιση διαστάσεων μπορεί να φανεί σε ειδικές περιπτώσεις σαν ένα συνεχόμενο φάσμα μιας γενικευμένης ή Rényi διαστάσεων τάξης α, που ορίζεται ως
Γλώσσα προγραμματισμού σεναρίων
Γλώσσες επεξεργασίας κειμένου
Η Perl σχεδιάστηκε αρχικά για να αντιμετωπιστούν περιορισμοί σε αυτά τα εργαλεία και έχει καταλήξει να είναι μια από τις πιο ευρέως χρησιμοποιούμενες γλώσσες κοινού σκοπού.
Μορφοκλασματική διάσταση
Διαστάσεις Ρενουί(Rényi )
Όπου ο αριθμητής στο όριο είναι η Rényi εντροπία τάξης α. Η Rényi διάσταση για α=0 μεταχειρίζεται όλα τα μέρη του συνόλου των σημείων στο πεδίο της φάσης εξίσου, αλλά για μεγαλύτερες τιμές του α αυξάνοντας το βάρος του υπολογισμού δίνονται τα μέλη του συνόλου των σημείων στο πεδίο της φάσης τα οποία επισκέπτονται πιο συχνά.
Γλώσσα προγραμματισμού σεναρίων
Δυναμικές γλώσσες γενικού σκοπού
Κάποιες γλώσσες, όπως η Perl, άρχισαν σαν γλώσσες σεναρίων αλλά στη συνέχεια αναπτύχθηκαν σε γλώσσες προγραμματισμούς για ευρύτερους σκοπούς. Άλλες παρόμοιες γλώσσες – συχνά διερμηνευμένες, με αυτόματη διαχείριση μνήμης ή με δυναμικά χαρακτηριστικά – έχουν περιγραφεί σαν "γλώσσες σεναρίων", λόγω των ομοιοτήτων τους, ακόμα και αν χρησιμοποιούνται συχνότερα για την ανάπτυξη εφαρμογών. Συνήθως αυτές οι γλώσσες δεν αποκαλούνται "γλώσσες σεναρίων" από τους ίδιους τους χρήστες τους.
Γλώσσες επέκτασης και ενσωματωμένες γλώσσες
Αρκετές γλώσσες έχουν σχεδιαστεί έτσι ώστε να μπορούν να αντικαταστήσουν τις γλώσσες σεναρίων που είναι εξειδικευμένες για κάποια εφαρμογή, προσφέροντας ενσωμάτωση στο πρόγραμμα της εφαρμογής. Ο προγραμματιστής της εφαρμογής (που χρησιμοποιεί C ή κάποια άλλη γλώσσα χαμηλού επιπέδου ή προγραμματισμού συστημάτων) προσθέτει "σημεία αγκίστρωσης" ("hooks"), όπου η γλώσσα σεναρίων μπορεί να ελέγξει την εφαρμογή. Οι γλώσσες αυτές έχουν τον ίδιο σκοπό με τις εξειδικευμένες γλώσσες επέκτασης εφαρμογών αλλά ο χρήστης έχει το πλεονέκτημα να μπορεί να μεταφέρει κάποιες από τις γνώσεις του ανάμεσα στις εφαρμογές.
Μορφοκλασματική διάσταση
Διαστάσεις Ρενουί(Rényi )
Ένα σύνολο σημείων στο πεδίο της φάσης για τον οποίο οι Rényi διαστάσεις δεν είναι όλες ίσες ,λέμε ότι είναι ένα πολλαπλό φράκταλ(multifractal) ή εκθέτεται μία πολλαπλή φράκταλ δομή. Αυτό είναι ένα σημάδι ότι διαφορετικές συμπεριφορές κλιμάκων εμφανίζονται σε διαφορετικά μέρη ενός συνόλου σημείων στο πεδίο της φάσης(attractor).
Γλώσσα προγραμματισμού σεναρίων
Γλώσσες επέκτασης και ενσωματωμένες γλώσσες
Η JavaScript ξεκίνησε, και σε μεγάλο βαθμό εξακολουθεί, να είναι γλώσσα συγγραφής σεναρίων μέσα σε φυλλομετρητές αλλά η δημιουργία προτύπου της γλώσσας (ECMAScript) την έκανε δημοφιλή σαν γλώσσα γενικού σκοπού που μπορεί να ενσωματωθεί. Ειδικότερα η υλοποίηση του εγχειρήματος Mozilla (SpiderMonkey) ενσωματώνεται σε πολλά περιβάλλοντα, όπως το Yahoo! Widget Engine. Άλλες εφαρμογές που ενσωματώνουν υλοποιήσεις της ECMAScript είναι τα προϊόντα της Adobe, Adobe Flash (ActionScript) και Adobe Acrobat (για σενάρια σε αρχεία PDF).
Μορφοκλασματική διάσταση
Υπολογισμός της μορφοκλασματικής διάστασης σε δεδομένα πραγματικού κόσμου
Οι μετρήσεις της μορφοκλασματικής διάστασης, όπως αναφέραμε παραπάνω, προέρχονται από τα φράκταλς τα οποία είναι μορφολογικά ορισμένα. Ωστόσο, οργανισμοί και φαινόμενα του πραγματικού κόσμου εκθέτουν ιδιότητες των φράκταλς (δες φράκταλς στη φύση),και έτσι μπορεί συχνά να χαρακτηριστεί η μορφοκλασματική διάσταση ένα σύνολο από δεδομένα που προήλθαν από δειγματοληψία. Οι μετρήσεις της μορφοκλασματικής διάστασης δεν μπορεί να εξαχθούν αμέσως αλλά πρέπει να εκτιμηθούν. Αυτό χρησιμοποιείται σε μια ποικιλία ερευνητικών περιοχών όπως στη φυσική[4], στην ανάλυση εικόνας[5][6], στην ακουστική[7], στη μηδενική Ζίτα συνάρτηση Riemann[8] και ακόμα σε (ηλέκτρο)χημικές διεργασίες[9]. Οι πρακτικές εκτιμήσεις της διάστασης είναι πολύ ευαίσθητες σε αριθμητικό ή πειραματικό θόρυβο και ιδιαίτερα ευαίσθητες σε περιορισμούς για ένα ποσό δεδομένων. Κάποιος πρέπει να είναι προσεκτικός όσον αφορά σε αξιώματα που βασίζονται σε εκτιμήσεις της μορφοκλασματικής διάστασης, ιδιαίτερα σε αξιώματα της χαμηλής διάστασης δυναμικής συμπεριφοράς. Υπάρχει ένα αναπόφευκτο όριο(ύψος, οροφή), εκτός αν παρουσιάζεται μεγάλος αριθμός δεδομένων από σημεία δεδομένων. Ωστόσο, η μοντελοποίηση ως ένα πολλαπλασιαστικό καταρράκτη (multiplicative cascade) οδηγεί στην εκτίμηση ιδιοτήτων πολλαπλού φράκταλ για σχετικά μικρά σύνολα δεδομένων[10] : η μέγιστη πιθανότητα που ταιριάζει σε ένα πολλαπλασιαστικό καταρράκτη στο σύνολο δεδομένων όχι μόνο εκτιμάει τις πλήρεις διαστάσεις, αλλά επίσης δίνει λογικές εκτιμήσεις των λαθών (δες την web service[1]).
Γλώσσα προγραμματισμού σεναρίων
Γλώσσες επέκτασης και ενσωματωμένες γλώσσες
Η Tcl δημιουργήθηκε σαν γλώσσα επέκτασης αλλά χρησιμοποιείται πια πιο συχνά όπως η Python, η Perl και η Ruby.
Υπάρχουν πολύπλοκες εφαρμογές, που βασίζονται στις εργασίες (tasks), οι οποίες μπορεί να ενσωματώνουν και να δίνουν στον χρήστη μια γλώσσα προγραμματισμού για περισσότερες δυνατότητες ελέγχου και λειτουργίες μέσω μιας διεπαφής χρήστη (η οποία μπορεί να είναι και αυτή πολύπλοκη). Για παράδειγμα, τα εργαλεία δημιουργίας 3D του Autodesk Maya ενσωματώνουν τη γλώσσα σεναρίων MEL, ενώ το Blender χρησιμοποιεί για τον ίδιο σκοπό την Python.
Μορφοκλασματική διάσταση
Υπολογισμός της μορφοκλασματικής διάστασης σε δεδομένα πραγματικού κόσμου
Μια καλή μέθοδος της μέτρησης της πλαίσιο-μετρήσιμης διάστασης μιας λεκάνης ορίων (basin boundaries), ειδικά όταν είναι ξένα σύνολα, είναι η μέθοδος του αβέβαιου εκθέτη (uncertainty exponent). Δείτε την χαοτική μίξη (chaotic mixing), για ένα παράδειγμα αριθμητικού υπολογισμού της μορφοκλασματικής διάστασης ενός (advected contour) κινούμενου οριζόντιου περιγράμματος, συμπεριλαμβάνοντας τον αβέβαιο εκθέτη.
Γλώσσα προγραμματισμού σεναρίων
Γλώσσες επέκτασης και ενσωματωμένες γλώσσες
Άλλοι τύποι εφαρμογών που χρειάζονται έναν τρόπο να προστίθενται γρήγορα νέα χαρακτηριστικά ή να είναι γρηγορότερος ο κύκλος τροποποίηση-εκτέλεση του κώδικα (όπως οι μηχανές παιχνιδιών) χρησιμοποιούν επίσης κάποια ενσωματωμένη γλώσσα. Κατά τη διάρκεια της ανάπτυξης, αυτό διευκολύνει τη γρήγορη δημιουργία και τροποποίηση χαρακτηριστικών, χωρίς ο χρήστης να πρέπει να γνωρίζει τις εσωτερικές λειτουργίες της εφαρμογής ή να πρέπει να την μεταγλωττίζει πάλι μετά από κάθε αλλαγή (κάτι που μπορεί να είναι χρονοβόρο). Για αυτόν τον σκοπό, χρησιμοποιούνται πολλές γλώσσες σεναρίων, από τις πιο γνωστές Lua και Python, σε λιγότερο γνωστές όπως η AngelScript και η Squirrel.
Μορφοκλασματική διάσταση
Εξωτερικοί Σύνδεσμοι
Κατηγορία:Χάος Κατηγορία:Δυναμικά συστήματα
Γλώσσα προγραμματισμού σεναρίων
Εξωτερικοί σύνδεσμοι
Σεναριων
Ζλάταν Ιμπραχίμοβιτς
Ο Ζλάταν Ιμπραχίμοβιτς (Zlatan Ibrahimović, με ορθή σουηδική προφορά την Ζλόταν Ιμπραχίμοβιτς, γεννήθηκε 3 Οκτωβρίου 1981) είναι Σουηδός πρώην διεθνής ποδοσφαιριστής που αγωνιζόταν ως κεντρικός επιθετικός. Θεωρείται ως ένας από τους κορυφαίους επιθετικούς του 21ου αιώνα, έχοντας σημείωσει περισσότερα από 500 τέρματα σε επίσημους αγώνες. Είναι κάτοχος του ρεκόρ διεθνών τερμάτων της Εθνικής Σουηδίας.
Βιογραφία
Γεννήθηκε στο Μάλμε της Σουηδίας, από Βόσνιο πατέρα και μητέρα από την Κροατία που μετανάστευσαν στη Σουηδία. Μεγάλωσε σε προβληματικό οικογενειακό περιβάλλον και αρχικά αγωνίστηκε στις τοπικές ομάδες Μάλμε και Μπάλκαν. Αργότερα έγινε μέλος της ομάδας νέων της Μάλμε.
Πρώτα χρόνια
Το 1999 υπέγραψε το πρώτο του επαγγελματικό συμβόλαιο με τη Μάλμε ΦΦ, σε ηλικία 18 ετών. Στην πρώτη του σεζόν, η ομάδα υποβιβάστηκε στη Β' κατηγορία, τερματίζοντας 13η στο πρωτάθλημα, αλλά ο Ιμπραχίμοβιτς παρέμεινε στην ομάδα. Την επόμενη χρονιά, η ομάδα ανέβηκε ξανά στην πρώτη κατηγορία, με τον Ιμπραχίμοβιτς να σκοράρει 12 φορές. Χάρις στις επιδόσεις αυτές, ο προπονητής της Άρσεναλ, Αρσέν Βενγκέρ κινητοποιήθηκε για την απόκτησή του, χωρίς όμως επιτυχία.
ΑΦΚ Άγιαξ
Το καλοκαίρι του 2001, ο Άγιαξ δαπάνησε 7,8 εκατομμύρια ευρώ για να τον αποκτήσει, κάνοντάς τον με αυτόν τον τρόπο τον ακριβότερο Σουηδό ποδοσφαιριστή. Ωστόσο, τον πρώτο καιρό δεν είχε ιδιαίτερο χρόνο συμμετοχής με τον κόουτς Αντριάανσε. Από το Νοέμβριο, με νέο προπονητή τον Ρόναλντ Κούμαν κατάφερε να αποκτήσει θέση βασικού στην ομάδα.
Τον Αύγουστο του 2004, σε φιλικό αγώνα μεταξύ της Ολλανδίας και της Σουηδίας, τραυμάτισε τον συμπαίκτη του στον Άγιαξ και παίκτη της εθνικής Ολλανδίας Ράφαελ Φαν ντερ Φάαρτ. Ο Φαν ντερ Φάαρτ τον κατηγόρησε για εσκεμμένη πράξη, αναγκάζοντας τη διοίκηση της ομάδας να αναζητήσει ομάδα για να παραχωρήσει τον Ιμπραχίμοβιτς.
Γιουβέντους ΦΚ
Λίγο πριν το τέλος της καλοκαιρινής περιόδου, η Γιουβέντους απέκτησε τον Ιμπραχίμοβιτς έναντι 19 εκατομμυρίων ευρώ. Γρήγορα πήρε θέση βασικού, κυρίως λόγω του τραυματισμού του συμπαίκτη του Νταβίντ Τρεζεγκέ. Στην πρώτη του σεζόν με τη Γιουβέντους, σημείωσε 16 τέρματα και κατέκτησε το Ιταλικό πρωτάθλημα. Την επόμενη σεζόν, ο προπονητής της ομάδας, Φάμπιο Καπέλλο, προτίμησε να τον χρησιμοποιήσει σε διαφορετικό ρόλο, προκαλώντας τη δυσαρέσκεια του παίκτη. Παρ' όλα αυτά, κατάφερε και σημείωσε 10 γκολ και έδωσε αρκετές σημαντικές ασίστ. Η Γιουβέντους κατέκτησε για δεύτερη συνεχή χρονιά το πρωτάθλημα. Τον Ιούλιο του 2006, λόγω του σκανδάλου Καλτσιόπολι, η Γιουβέντους υποβιβάστηκε στη δεύτερη κατηγορία και της αφαιρέθηκαν τα δύο τελευταία της πρωταθλήματα. Αυτό ανάγκασε πολλούς παίκτες, συμπεριλαμβανομένου του Ιμπραχίμοβιτς να αποχωρήσουν από την ομάδα.
Ίντερ
Τον Αύγουστο του 2006 μεταγράφηκε στην Ίντερ για το ποσό των 25 εκατομμυρίων ευρώ, λίγες μέρες μετά την μεταγραφή του συμπαίκτη του στη Γιουβέντους Πατρίκ Βιεϊρά. Όπως δήλωσε ο ίδιος, ήταν ένα παιδικό όνειρο να παίξει για την Ίντερ. Στο πρώτο του παιχνίδι, πέτυχε ένα γκολ και μοίρασε μία ασίστ. Συνολικά, στη διάρκεια της σεζόν 2006–07 πέτυχε 15 γκολ, βοηθώντας την ομάδα να κατακτήσει το ιταλικό πρωτάθλημα έπειτα από 17 ολόκληρα χρόνια. Η επιτυχία αυτή επαναλήφθηκε και τη σεζόν 2007–08, πετυχαίνοντας 17 γκολ σε 26 παιχνίδια πρωταθλήματος, όπως και την περίοδο 2008–09, όταν αναδείχτηκε πρώτος σκόρερ στο πρωτάθλημα με 25 γκολ. Ακόμη, με την Ίντερ κατέκτησε δύο Σούπερ Καπ, το 2006 και 2008. Στην Ιταλία έγιναν αισθητά τα χαρακτηριστικά του παιχνιδιού του που διακρίνονταν για τη δύναμη, τη μαχητικότητα και την ικανότητα στις ντρίμπλα παρά το ύψος του, που του έδινε πάντα το ασυναγώνιστο στον αέρα. Οι οπαδοί της Ίντερ του έδωσαν το προσωνύμιο «Ίμπρα Κατάμπρα» λόγω των μαγικών του κινήσεων (ασίστ και γκολ). thumb|left|230px|Το 2012 στο Ευρωπαϊκό Πρωτάθλημα με την εθνική Σουηδίας
Μπαρτσελόνα
Μετά από σκληρές και μακροχρόνιες διαπραγματεύσεις, η Μπαρτσελόνα κατάφερε να αποκτήσει τον Ιμπραχίμοβιτς, προσφέροντας στην Ίντερ 50 εκατομμύρια ευρώ και τον Σαμουέλ Ετό ως αντάλλαγμα, ανεβάζοντας την αξία της μεταγραφής στα 75 εκατομμύρια ευρώ. Με αυτόν τον τρόπο, η μεταγραφή του έγινε η δεύτερη πιο ακριβή στον κόσμο, μετά από αυτήν του Κριστιάνο Ρονάλντο στη Ρεάλ Μαδρίτης το ίδιο καλοκαίρι. Πάνω από 60.000 φίλαθλοι βρέθηκαν το Καμπ Νόου στην παρουσίαση του παίκτη. Στα δύο πρώτα παιχνίδια με τη φανέλα των Καταλανών κατάφερε να κατακτήσει δύο τίτλους, το ισπανικό και το ευρωπαϊκό Σούπερ Καπ. Στη συνέχεια της σεζόν σημείωσε αρκετά σημαντικά τέρματα σε όλες τις διοργανώσεις, μεταξύ άλλων στο Ελ Κλάσικο κόντρα στη Ρεάλ και το Τσάμπιονς Λιγκ κόντρα στη Στουτγκάρδη. Τελείωσε τη σεζόν 2009–10 έχοντας σκοράρει 16 γκολ στο πρωτάθλημα και έχοντας επιπλέον κατακτήσει το Παγκόσμιο Κύπελλο Συλλόγων και το ισπανικό πρωτάθλημα. Αργότερα, το καλοκαίρι του 2010, κατέκτησε για δεύτερη φορά το ισπανικό Σούπερ Καπ. Μετά, μεταγράφηκε στην ιταλική Μίλαν, με την οποία κατέκτησε το πρωτάθλημα, σημειώνοντας 14 γκολ.
Παρί Σεν Ζερμέν
Ο στόχος της μεταγραφής, η οποία πραγματοποιήθηκε από τους νέους Άραβες ιδιοκτήτες της Παρί Σεν Ζερμέν, ήταν η κατάκτηση του πρωταθλήματος και η πορεία στο Τσάμπιονς Λιγκ, στο πλαίσιο της καθιέρωσης της ομάδας στην κορυφή των ευρωπαϊκών συλλόγων, γι' αυτό και ακολούθησαν και άλλες ηχηρές μεταγραφές οι οποίες πλαισιώνουν το Σουηδό σε αυτή την νέα εποχή για την Παρί. Παρέμενε τέσσερα χρόνια κατακτώντας ισάριθμα πρωταθλήματα και δύο Κύπελλα Γαλλίας, ενώ είχε την πιο παραγωγική περίοδο της καριέρας του με τρεις τίτλους πρώτου σκόρερ: 2013 (30 γκολ), 2014 (26 γκολ) και 2016 (38 γκολ), ενώ συνολικά σημείωσε 156 γκολ σε 180 επίσημους αγώνες.
Διεθνής καριέρα
Το ταλέντο του του χάρισε εμφανίσεις με τις μικρές σουηδικές εθνικές μέχρι το 2001, όταν έκανε το ντεμπούτο του για την Εθνική ανδρών της Σουηδίας με την οποία αγωνίστηκε σε τρία Παγκόσμια Κύπελλα και σε ισάριθμα Ευρωπαϊκά. Στις διοργανώσεις του 2004 και 2012 σημείωσε το καλύτερο γκολ των αγώνων. Είναι κάτοχος του ρεκόρ τερμάτων στην ιστορία της Σουηδίας με 62 γκολ σε 122 αγώνες, ενώ παρείχε και 25 ασίστ.
Τίτλοι
Γιουβέντους
Ίντερ Μιλάνου
Μπαρτσελόνα
Μίλαν
Παρί Σεν Ζερμέν
Εξωτερικοί σύνδεσμοι
Κατηγορία:Σουηδοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές ΑΦΚ Άγιαξ Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Ίντερ Κατηγορία:Ποδοσφαιριστές Γιουβέντους Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σέριε Α Κατηγορία:Ποδοσφαιριστές Εθνικής Σουηδίας Κ21 Κατηγορία:Ποδοσφαιριστές Μάλμε ΦΦ Κατηγορία:Ποδοσφαιριστές Εθνικής Σουηδίας Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Έρεντιβιζι Κατηγορία:Ποδοσφαιριστές Μάντσεστερ Γιουνάιτεντ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Λος Άντζελες Γκάλαξι Κατηγορία:Σουηδοί ποδοσφαιριστές στο εξωτερικό Κατηγορία:FIFA Century Club Κατηγορία:Ξένοι ποδοσφαιριστές στη Γαλλία Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Marie N
Η Μαρίγια Ναούμοβα (Marija Naumova, 23 Ιουνίου 1973), γνωστή και ως "Marie N", είναι Λετονή τραγουδίστρια, η οποία κέρδισε το διαγωνισμό τραγουδιού της Eurovision το 2002 εκπροσωπώντας τη χώρα της με το τραγούδι "I wanna". Τραγουδά από ποπ μέχρι και τζαζ και έχει πει τραγούδια της εκτός από τα λετονικά στα γαλλικά, αγγλικά, ρωσικά και πορτογαλικά.
Βιογραφία
Το 1998 έπαιξε σε συναυλία για τον εορτασμό των 100 χρόνων του Τζορτζ Γκέρσουιν. Το Μάρτιο του ίδιου χρόνου εμφανίστηκε στη σκηνή με διάσημους Λετονούς μουσικούς και μία από εκείνες τις συναυλίες ηχογραφήθηκε σε CD, προωθώντας την καριέρα της.
Σύμφωνα με τον ιστορικό Τζον Κένεντι Ο' Κόνορ στο βιβλίο του The Eurovision Song Contest – The Official History, παρότι το τραγούδι "I Wanna" πρώτευσε στο διαγωνισμό, έχει τη δυσάρεστη πρωτιά να είναι το πρώτο που κέρδισε στην Eurovision χωρίς να έχει κυκλοφορήσει εκτός της Λετονίας. Το τραγούδι ακόμα και στη Λετονία δεν έφτασε ποτέ στα 30 κορυφαία τραγούδια.
Το 2004 η Marie N έπειξε και ως ηθοποιός στο μιούζικαλ Ο Ήχος της Μουσικής.
Απέκτησε πτυχίο Νομικής από το Πανεπιστήμιο της Λετονίας και το 2005 επιλέχθηκε ως πρέσβειρα καλής θέλησης της UNICEF στη Λετονία.
Από το 2012 απέχει από τη δισκογραφία προκειμένου να επικεντρωθεί στην προσωπική της ζωή. Σήμερα ζει με την οικογένειά της στη Γαλλία, όμως επισκέπτεται συχνά τη Λετονία.
Παραπομπές
Κατηγορία:Λετονοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τη Λετονία Κατηγορία:Διαγωνισμός Τραγουδιού Eurovision 2002 Κατηγορία:Διαγωνισμός Τραγουδιού Eurovision 2003 Κατηγορία:Συμμετέχοντες στη Eurovision Κατηγορία:Νικητές Διαγωνισμού Τραγουδιού Eurovision
Πέτερ Μπέρενς
Ο Πέτερ Μπέρενς (Peter Behrens, 14 Απριλίου 1868 - 27 Φεβρουαρίου 1940) ήταν Γερμανός αρχιτέκτονας και σχεδιαστής. Ήταν σημαντικός για το κίνημα του μοντερνισμού και πολλά από τα κορυφαία ονόματα του κινήματος (συμπεριλαμβανομένων των Λούντβιχ Μις φαν ντερ Ρόε, Λε Κορμπυζιέ και Βάλτερ Γκρόπιους) εργάστηκαν γι' αυτόν στα πρώτα βήματα της σταδιοδρομίας τους.
Βιογραφία
Ο Μπέρενς γεννήθηκε στο Αμβούργο. Σπούδασε ζωγραφική στη πόλη του, καθώς επίσης και στο Ντίσελντορφ και στην Καρλσρούη, από το 1886 έως το 1889. Πρώτα εργάστηκε ως ζωγράφος, εικονογράφος και βιβλιοδέτης. Μετακόμίσε στο Μόναχο το 1890. Το 1892 έγινε ένα ιδρυτικό μέλος της Απόσχισης του Μονάχου και ένα μέλος της Ένωσης Εργαστηρίων για την Χειροτεχνία (Vereinigte Werkstätten für Kunst im Handwerk) το 1897. Το 1899 δέχτηκε την πρόσκληση του μεγάλου-δούκα Ernst-Ludwig της Έσσης για να γίνει το δεύτερο μέλος της αποικίας καλλιτεχνών που είχε εγκαινιαστεί πρόσφατα στο Ντάρμστατ, όπου ο Μπέρενς έχτισε και το σπίτι του. Η οικοδόμηση αυτού του σπιτιού θεωρείται η αλλαγή στη ζωή του, αφού άφησε τους καλλιτεχνικούς κύκλους του Μονάχου και απομακρύνθηκε από το Αρ Νουβώ (γερμ. "Jugendstil") προς ένα αυστηρό τρόπο σχεδίασης. Έχτισε το πρώτο του σπίτι στην περιοχή γνωστή ως "Mathildehöhe" για την έκθεση με τίτλο "Ένα αρχείο της Γερμανικής τέχνης" (Document of German Art, 1901). Ήταν μια έκθεση της δουλείας του Κόλονυ και του Γιούγκενστιλ (Αρ Νουβώ) σε σύνολο. Από το 1903 ως το 1907 ήταν διευθυντής του Kunstgewerbeschule στο Ντίσελντοφ. Ο Μπέρενς ακολούθησε το «Nieuwe Kunst» (Νέα Τέχνη) στην Ολλανδία με ενδιαφέρον και έφερε επίσης τον Λαούβεριτς στο Ντίσελντοφ, με σκοπό να διδάξει αρχιτεκτονική. Η γενική συζήτηση γύρω από τη σημασία της γεωμετρίας στον αναλογικό σχεδιασμό, ενίσχυσε την απόφαση το Μπέρενς να ξεφύγει από το Αρ Νουβώ και να ψάξει τα ουσιαστικά θεμέλια της μνημειακής τέχνης.
Εργο
Το 1907 η AEG προσέλαβε τον Μπέρενς ως καλλιτεχνικό σύμβουλό της. Δημιούργησε ολόκληρη την εταιρική ταυτότητα της επιχείρησης (γραφιστική, σχεδιασμό προϊόντων, αρχιτεκτονική κλπ.) και γι' αυτό θεωρείται ο πρώτος βιομηχανικός σχεδιαστής και ο πρώτος εταιρικός σχεδιαστής στην ιστορία. Έκτος από το σήμα, μια κυρτή/καμπυλωτή λάμπα και ένα βραστήρα, σχεδίασε και μεγάλα κτήρια, όπως το εργοστάσιο τουρμπίνας, το αισθητικό πρόγραμμα του οποίου μπορεί να περιγραφεί κατάλληλα ως "nobilization" : το βιομηχανικό εργοστάσιο, οι τεχνικές του οποίου είχαν ήδη τοποθετηθεί, μετατράπηκε σε ένα μνημειώδες κτήριο. Ακολούθησαν και άλλα κτήρια εργοστασίων της AEG. Τα κτίρια που σχεδίασε για την AEG θεωρούνται αρχιτεκτονικά ορόσημα στην ιστορία του μοντέρνου κινήματος. Κύρια χαρακτηριστικα αυτών είναι η χρησιμοποίηση του γυαλιού στις προσόψεις, η διαφάνεια της δομής, η αποχή από κάθε διακόσμηση, αλλά και η μνημιακότητα που τελικά αποδίδoυν. Βασικά αρχιτεκτονικά γνωρίσματα του είναι επίσης οι αρμονικά διαμοιρασμένες επιφάνειες, τα ανοίγματα υαλοστασίων σε συμμετρική διάταξη αλλά και λιτός αλλα και έντονος κατακορυφισμος.
Το εργοστάσιο κατασκευής μεγάλων κινητήρων (Grossmotorenfabrik) που αποτελεί ένα από τα πρώτα του αρχιτεκτονικά δημιουργηματα, παρουσιάζει έντονες επιρροές από τις αρχιτεκτονικές αρχές του Καρλ Φρίντριχ Σίνκελ πράγμα το οποίο φαίνεται και στον σχεδιασμό της εισόδου στις εγκαταστάσεις της AEG ενώ οι ίδιες αρχές συμμετρικής τοποθέτησης, επανάληψης στοιχείων και τονισμού της εισόδου συναντώνται και στο εργοστάσιο υψηλής τάσεως (Hochspannungsfabrik) Άλλες εγκαταστάσεις που σχεδίασε ο Peter Behrens για την AEG είναι το εργοστάσιο κατασκευής εξαρτημάτων για σιδηροδρόμους (Bahnmaterialfabrik), το εργοστάσιο κατασκευής μικρών κινητήρων (kleinmotorenfabrik), η αποθήκη ατμομηχανών (Lokomotiv-Schuppen), το ξυλουργικό εργοστάσιο (Schreinerei).
Το 1911 σχεδιάζει την βιομηχανική μονάδα φωταερίου της Φρανκφούρτης δίνοντας του την μορφή κυλινδρικών κορμών από τούβλο που στηρίζονται σε σταυροθόλιο και επιστέφονται με κωνικά πρίσματα, γεγονός που αποκαλύπτει την επιρροή του αρχιτέκτονα από τον κυβισμό. Το 1913 εκπονεί την μελέτη για τα γραφεία διοίκησης της Mannesmann στα οποία και φανερώνεται η ιδιαίτερη μέριμνα του ως προς τον κάναβο του δομικού σκελετού έτσι ώστε να προσαρμόζεται πλήρως στην εσωτερική διαρρύθμιση του χώρου. Την ίδια περίοδο σχεδίασε την Γερμανική Πρεσβεία στην Αγία Πετρούπολη. Την περίοδο από το 1921 έως το 1925 ο Πέτερ Μπέρχενς σχεδιάζει το Hoechst AG, μέλος μετέπειτα της IG Farben, στην Φρανκφούρτη, έργο του εντελώς απαλλαγμένο από τις κλασσικές επιρροές και που θα μπορούσε να χαρακτηριστεί ως δημιούργημα εξπρεσιονιστικής μορφολογίας. Είναι ένα συγκρότημα που εκτείνεται σε 50 μέτρα μάκρος, με ένα ψηλό προθάλαμο στην είσοδο, που μοιάζει με καθεδρικό ναό. Επόμενο έργο του είναι τα γραφεία και οι αποθήκες της Guttenhoffnungshutte τα οποία απέχουν πια από τις αρχές δημιουργίας της σύνθεσης με τις οποίες ξεκίνησε ο Μπέρενς το έργο του, αφού πλέον παρατηρείται ελευθέρια στην σύνθεση των μαζών, ασυμμετρία διάταξης, και φέρων οργανισμός εμφανής σε μερικά σημεία. Το έργο του αυτό αποτελεί τομή στην πορεία του αφού έπειτα από αυτό αρχίζει να βαδίζει προς τον φονξιοναλισμό. Έργα αυτής της περιόδου δημιουργίας του αποτελούν το οικιστικό συγκρότημα της Βιέννης και η μελέτη για το κτίριο έκθεσης στην Στουτγάρδη. Στο γραφείο του εργάστηκαν μεγάλα ονόματα της αρχιτεκτονικής, όπως ο Μις βαν ντερ Ρόε, ο Βάλτερ Γκρόπιους και ο Λε Κορμπυζιέ. Το 1922 δέχτηκε μια πρόσκληση για να διδάξει στην Akademie der Bildenden Künste στη Βιέννη, και ήταν διάδοχος του Ότο Βάγκνερ ως διευθυντής του τμήματος της Αρχιτεκτονικής στην Ακαδημία Τεχνών στη Βιέννη. Το 1922 μέχρι το 1927 διατηρούσε την αρχιτεκτονική εταιρία στο Βερολίνο. Το 1936, μετά από το θάνατο του Χανς Πέλτσιγκ (Hans Poelzig), ο Μπέρενς έγινε διευθυντής του τμήματος αρχιτεκτονικής του Preussische Akademie der Künste (Πρωσική Ακαδημία Καλών Τεχνών) στο Βερολίνο.
Ο Μπέρενς ήταν ένα παράδοξο της αρχιτεκτονικής πολιτικής κατά τη διάρκεια του Τρίτου Ράιχ, αφού παρέμεινε επικεφαλής του τμήματος αρχιτεκτονικής στην Πρωσική Ακαδημία Καλών Τεχνών στο Βερολίνο. Ο Μπέρενς ήταν ένας από τους ηγέτες της αρχιτεκτονικής μεταρρύθμισης και σημαντικός σχεδιαστής των εργοστασίων και των κτιρίων γραφείων με τούβλο, χάλυβα και γυαλί. Επιπλέον, εγκωμιάστηκε από τον Άλμπερτ Σπέερ και ήταν διεθνώς διάσημος. Κάτω από αυτές τις περιστάσεις, ήταν παράλογο για τη ναζιστική κυβέρνηση να περιορίσει τις δραστηριότητές του, ακόμα και αν αυτό επιθυμούσε.
Πηγές
Κατηγορία:Γερμανοί αρχιτέκτονες Κατηγορία:Γερμανοί βιομηχανικοί σχεδιαστές
Ματθίλδη Καρολίνα της Βαυαρίας
Γάμος
H Ματθίλδη Καρολίνα Φρειδερίκη Βιλελμίνη Καρλόττα γεννήθηκε το 1813 στο Άουγκσμπουργκ. Στις 26 Δεκεμβρίου 1833 η Ματθίλδη παντρεύτηκε τον Λουδοβίκο της Έσσης και παρά τω Ρήνω (1806-1877), τον μεγαλύτερο γιο του Λουδοβίκου Β΄ και της Βιλελμίνης του Μπάντεν, στο Μόναχο. Ο σύζυγός της διαδέχτηκε τον πατέρα του με τον τίτλο Μεγάλος Δούκας Λουδοβίκος Γ΄ το 1848. Το ζεύγος δεν απέκτησε παιδιά.
Παραπομπές
Κατηγορία:Πριγκίπισσες της Βαυαρίας Κατηγορία:Οίκος του Βίττελσμπαχ Κατηγορία:Βαυαροί ευγενείς Κατηγορία:Μεγάλες δούκισσες της Έσσης
Στυλιανός Λένας
Ο Στυλιανός Λένας ήταν αγωνιστής και ήρωας της ΕΟΚΑ κατά την περίοδο της Αγγλικής αποικιοκρατίας στην Κύπρο. Γεννήθηκε στις 20 Ιουλίου του 1932 στα Χανδριά στους πρόποδες της Μαδαρής. Ήταν τέκνο του Χριστοφή και της Αθηνάς Λένα. Εντάχθηκε στην Ορθόδοξη Χριστιανική Ένωση Νέων (ΟΧΕΝ) το 1947. Η εν λόγω οργάνωση αργότερα ήταν φυτώριο της ΕΟΚΑ. Μαθήτευσε στις Τεχνικές Σχολές Λέρου από όπου και αποφοίτησε. Συνδέθηκε με την ΕΟΚΑ από πολύ νωρίς και συγκεκριμένα με την ομάδα Αυξεντίου, ειδικεύτηκε στην κατασκευή βομβών γι΄αυτό και οι Βρετανοί του είχαν προσδώσει το παρατσούκλι ο Κρουπ της Κύπρου, το ψευδώνυμο που χρησιμοποιούσε όμως ως μέλος της ΕΟΚΑ ήταν το Γίγαντας. Τα ξημερώματα της 18 Φεβρουαρίου του 1957 στην Ποταμίτισσα Λεμεσού δόθηκε μάχη με πολυάριθμο στρατό κατοχής όπου και τραυματίστηκε, δύο ακόμη μέλη της ΕΟΚΑ σκοτώθηκαν ο Σωτήρης Τσαγκάρης και ο Δημητράκης Χριστοδούλου. Μεταφέρθηκε στο στρατιωτικό νοσοκομείο Ακρωτηρίου, όπου επί 39 ημέρες περισσότερο βασανίστηκε παρά νοσηλεύτηκε. Απεβίωσε το απόγευμα της 28ης Μαρτίου του 1957 στα χέρια του πατέρα του σε ηλικία 24 ετών. Οι Βρετανοί αρνήθηκαν να δώσουν την σορό στην οικογένειά του να κηδευτεί για να μην ξεσπάσουν ταραχές. Κηδεύτηκε στα Φυλακισμένα Μνήματα δίπλα από το μνήμα του Ανδρέα Δημητρίου.
Παραπομπές
Λενας
Σωτήριος (όνομα)
Ο Σωτήριος ή Σωτήρης προέρχεται από τον αρχαιοελληνικό τίτλο/επίθετο  Σωτήρ  που έδιναν οι αρχαίοι Έλληνες στους θεούς τους ή και σε σημαντικά πρόσωπα όπως ο Πτολεμαίος Α' Σωτήρ για συγκεκριμένους λόγους, και επίσης το πνεύμα/δαίμων  Σωτήρ . Στην χριστιανική Ελλάδα σήμερα, είναι κοινό ανδρικό όνομα προερχόμενο από την εορτή της Μεταμορφώσεως του Σωτήρος δηλαδή του Ιησού. Το αντίστοιχο θηλυκό όνομα είναι Σωτηρία. Η εορτή του ονόματος είναι στις 6 Αυγούστου. Το όνομα Σωτήριος είναι πολύ διαδεδομένο στις Ιβηρικές γλώσσες (Ισπανικά, Πορτογαλικά, Καταλανικά) ως Σαλβαδόρ (Salvador) και Σαλβατόρε (Salvatore) στα Ιταλικά.
Προσωπικότητες με το όνομα Σωτήρης ή Σωτήριος είναι οι κάτωθι:
Πηγές
Κατηγορία:Ανδρικά ελληνικά ονόματα